da en en en fr de da id da sv da da da da da da da da da da da da en en
Årets første nederlag i tolv kampe - lussing til andetholdet, to gevinster til både 1. holdet og juniorer - Svanholm Cricketklub
Tirsdag d. 4. maj 2021 kl. 21:07 af Henrik Pfaff
Svanholm indkasserede årets første nederlag i 12 kampe i weekenden og det blev et syngende et af slagsen, da andetholdet gik ned hjemme mod AB i årets første T 50-kamp i 1. division.
ABs 171, hvor Fazan Ahmed alene lavede de 86, var en høj total at jagte, men gærdespillet var sølle. De bedste kunne ikke holde kanterne væk fra ABs fastbowlere og ud af 76 kunne Mati Malik klare ”topscorerværdigheden” med 21 Der var to gærder til Bilal Aftab (for 25), til Husnain Khalid (for 19) og til Mati Malik (for 52) og til Said Alam (for 42).
Said Alam ben for mod AB (billede 1)– jamen jeg ramte den (Billede 2)
Førsteholdet spillede lørdag T 20 mod Hvidovre og det var der ikke meget ved. Modstanderne lignede ikke nogen, der havde lyst til at stå der og var ude for 68. Touqeer Ahmed 4/12 og Jonas Henriksen 3/12. Vi skal have med, at Asad Shah tog et gærde på sin eneste kastede bold.
Nok en god ide, hvis man tager en hjelm på, nå man spiller mod Jonas, der tager et gærde mod Hvidovre
Nok et Jonas gærde – ben for
Asad kaster sin eneste bold mod Hvidovre, bolden på vej mod midterpinden – fotografen for hurtig
Søndagen bød på en tur til Gentofte, hvor vi til vores lettelse vandt lodtrækningen og kunne få luftet næsten alle gærdespillerne under en total på 225/8. Zishan Shah (55) spillede totalt fejlfrit, indtil han ude af kontekst løftede en nem gribechance fremover. Og han havde ellers fået foræret et ”liv” af Wahab Hashmi, da Shah spænede ned af pitchen på et løb, der ikke var der. Wahab ofrede sit gære til fordel for anføreren, der så misbrugte det. Wahab er ellers nygift og kommet den lange ved fra Odense. Ak.
Jonas Henriksen (55) er også kommet godt i gang og Saud Munir (30x) var inde for første gang i år, Moez Raza glædede med 27 og Mads Henriksen med 23.
Vi skal have med, at en kaster fra modstanderne to gange prøvede at ”bonde” vores gærdespillere ud, mens de stod fast forankret bag slaggrænsen. Da han ikke havde held med det, stillede han sig foran løberen, så han hverken kunne se eller komme af sted. Den slags skete ikke, da der var ”rigtige” Soranere fra akademiet til.
Soranerne var mere standhaftige end vi havde håbet og holdt sig inde i 33 overe, mens de lavede 117. 3/13 til Jonas Henriksen, 2/22 til broder Mads og 2/23 til Atta Ullah. Debutanten Ehsan Karimi kastede en modstander ud på kampens sidste og hans første bold. Ham kommer vi til at høre mere om.
Juniorerne spillede fredag to kampe. En spændende en mod Glostrup/Køge, som vi vandt 127-125 og mindre spændende mod AB/KB, 152-76til os. Gode præstationer af Musa Mahmood, tvillingerne Bilal og Aden Aftab, keeperen Adyan Hussain og Ehsan Karimi.